Ionstraim Reachtúil Uimhir

Na Rialacháin um Beagfheithiclí Seirbhíse Poiblí (Cionta Íocaíochta Seasta agus Tréimhse Ceadúnais Tiománaí)

I bhfeidhmiú na gcumhachtaí a thugtar dó le halt 7 agus le halt 48 de na hAchtanna um Rialáil Tacsaithe, 2013 agus 2016 (Uimh. 37 de 2013), arna leasú, déanann an tÚdarás Náisiúnta Iompair leis seo na Rialacháin seo a leanas:

Féadfar na Rialacháin um Beagfheithiclí Seirbhíse Poiblí (Cionta Íocaíochta Seasta agus Tréimhse Ceadúnais Tiománaí), [•], a ghairm de na Rialacháin seo.

Sna Rialacháin seo, ciallaíonn “Príomh-Rialacháin” na Rialacháin um Rialáil Tacsaithe (Beagfheithicil Seirbhíse Poiblí), 2015 (I.R. Uimh. 33 de 2015).

Leasaítear na Príomh-Rialacháin tríd an méid seo a leanas a chur in ionad Sceideal 8:—

**Sceideal 8**

**Cionta Íocaíochta Seasta – Méideanna Forordaithe**

|  |  |  |  |
| --- | --- | --- | --- |
| Cód(1) | Alt den Phríomh-Acht nóRialachán faoi na Rialacháin seo(2) | Tuairisc ar an gCion(3) | Méid an Phionóis Sheasta(4) |
| D1 | Rialachán 45(1) de na Rialacháin seo | Mainneachtain an fhaisnéis riachtanach infheithicle a chur ar taispeáint. | **€100** |
| D2 | Alt 25(9), a mhéid a bhaineann sé le halt 25(6) den Phríomh-Acht | Tiománaí a bheith ina sheasamh nó ina seasamh nó a bheith páirceáilte ag áit seasaimh cheaptha nuair nach mbeidh an fheithicil ar fáil chun fruilithe. | **€80** |
| D3 | Alt 25(9), a mhéid a bhaineann sé le halt 25(4) den Phríomh-Acht | Tiománaí a bheith ina sheasamh nó ina seasamh chun fruilithe i dtacsaí ag áit nach áit seasaimh cheaptha. | **€100** |
| D4 | Rialachán 39(1) de na Rialacháin seo | Diúltú madra cuidithe nó madra treorach a iompar i mbeagfheithicil seirbhíse poiblí. | **€250** |
| D5 | Rialacháin 56(1) agus 56(2) de na Rialacháin seo | Mainneachtain admháil tacsaiméadair atá san fhoirm fhorordaithe a phriontáil agus a thairiscint do phaisinéir ar thuras de thacsaí a chríochnú. | **€100** |
| D6 | Rialacháin 57(1) agus 57(2) de na Rialacháin seo | Mainneachtain admháil atá san fhoirm fhorordaithe a chur ar fáil do phaisinéir ar thuras de fhruilcharr nó de limisín a chríochnú. | **€100** |
| D7 | Rialachán 58(1) de na Rialacháin seo | Tiománaí a bheith ina sheasamh nó ina seasamh chun fruilithe nó a bheith ar thuras chun fruilithe i limistéar gan ceadúnas a bheith aige nó aici a bheith ina sheasamh nó ina seasamh chun fruilithe nó a bheith ar thuras chun fruilithe sa limistéar sin. | **€200** |
| L8 | Rialachán 46 de na Rialacháin seo | Mainneachtain ceanglais chomhartha dín tacsaí a chomhlíonadh. | **€100** |
| L9 | Rialachán 48(1) de na Rialacháin seo | Comhartha nó fógrán nach comhartha nó fógrán atá ceadaithe i scríbhinn ag an Údarás Náisiúnta Iompair a chur ar taispeáint ar fhruilcharr nó ar limisín. | **€80** |
| L10 | Rialachán 51(1) de na Rialacháin seo | Mainneachtain fógra a thabhairt faoi mhionsonraí na beagfheithicle seirbhíse poiblí a bheith á hoibriú. | **€200** |
| D11 | Rialachán 53(3) de na Rialacháin seo | Tacsaiméadar a oibriú le linn tacsaí a bheith ina sheasamh chun fruilithe nó a bheith ar thuras chun fruilithe. | **€150** |
| D12 | Rialachán 53(2)(c) de na Rialacháin seo | Mainneachtain tacsaiméadar a oibriú le linn tacsaí a bheith ar fruiliú. | **€150** |
| D13 | Rialachán 53(2)(a) de na Rialacháin seo | Mainneachtain na ceanglais i ndáil le tacsaiméadar a fheistiú agus a oibriú a chomhlíonadh. | **€150** |
| D14 | Rialachán 55 de na Rialacháin seo | Táille áirithinte a chur i bhfeidhm i leith tacsaí a fhostófar le linn é a bheith ar thuras chun fruilithe nó a bheith ina sheasamh chun fruilithe nó i gcás nach mbeidh sé curtha in áirithe roimh ré ag an tomhaltóir. | **€100** |
| D15 | Alt 25(9), a mhéid a bhaineann sé le halt 25(5) den Phríomh-Acht  | Tiománaí a bheith ina sheasamh nó ina seasamh le tacsaí ar chuid den bhóthar poiblí atá tadhlach le háit seasaimh cheaptha nó cóngarach di i gcás go mbeidh an áit seasaimh cheaptha lán. | **€80** |
| D16 | Rialachán 47(1) de na Rialacháin seo | Mainneachtain an Cárta riachtanach bailí Taispeána Tiománaí Beagfheithicle Seirbhíse Poiblí a chur ar taispeáint chun go mbeidh sé le feiceáil go soiléir | **€200** |
| A17 | Rialacháin 24, 25, 26, 27 agus 28 de na Rialacháin seo, seachas a mhéid a bhaineann siad le mír 21(1) de Sceideal 2 a ghabhann leis na Rialacháin seo | Mainneachtain na caighdeáin agus na ceanglais feithicle is infheidhme maidir leis an gcatagóir iomchuí ceadúnais a chomhlíonadh | **€100** |
| D18 | Rialachán 59(1) de na Rialacháin seo | Mainneachtain aon tiománaí fruilchairr nó limisín an taifead riachtanach áirithinte a iompar i leith aon fhruilithe  | **€80** |
| D19 | Rialachán 4(a) de na Rialacháin um Beagfheithiclí Seirbhíse Poiblí (Saoráid Íocaíochta gan Airgead Tirim), 2022 (I.R. Uimh. 294 de 2022) | Mainneachtain gaireas feidhmiúil íocaíochta gan airgead tirim a iompar | **€200** |
| D20 | Rialachán 4(b) de na Rialacháin um Beagfheithiclí Seirbhíse Poiblí (Saoráid Íocaíochta gan Airgead Tirim), 2022 (I.R. Uimh. 294 de 2022) | Mainneachtain glacadh le híocaíocht gan airgead tirim | **€200** |
| A21 | Rialachán 44(3) de na Rialacháin seo | Diosca crioscaíldíonach beagfheithicle seirbhíse poiblí a bhaint, nó iarracht a dhéanamh ar é a bhaint, nó damáiste a dhéanamh do dhiosca crioscaíldíonach beagfheithicle seirbhíse poiblí nó cur isteach air. | **€150** |
| D22 | Rialachán 44(1) de na Rialacháin seo | Mainneachtain dioscaí bailí crioscaíldíonacha a chur ar taispeáint. | **€150** |
| D23 | Alt 23(2) den Phríomh-Acht | Diúltú míréasúnach ag an tiománaí paisinéir a iompar. | **€150** |
| D24 | Rialachán 53(2)(b) de na Rialacháin seo | Mainneachtain na ceanglais i ndáil le tacsaiméadair a chalabrú a chomhlíonadh. | **€250** |
| A26 | Rialacháin 24 agus 26 de na Rialacháin seo, a mhéid a bhaineann siad le mír 21(1) de Sceideal 2 a ghabhann leis na Rialacháin seo | Mainneachtain an chomharthaíocht fhorordaithe a bheith greamaithe de dhoirse tosaigh tacsaí nó de dhoirse tosaigh tacsaí atá inrochtana ag cathaoireacha rothaí. | **€250** |
| D27 | Rialachán 38(5)(d) de na Rialacháin seo | Diúltú ag an tiománaí paisinéir atá ar chathaoir rothaí a iompar. | **€250** |

Leasaítear Rialachán 7(3)(a) de na Príomh-Rialacháin trí “suas go” a chur isteach roimh “cúig bliana”.

Nóta Míniúcháin

(Ní cuid den Ionstraim an nóta seo ná ní ceart a mheas gur míniú dlíthiúil uirthi é.)

Is é cuspóir na Rialachán um Beagfheithiclí Seirbhíse Poiblí (Cionta Íocaíochta Seasta agus Tréimhse Ceadúnais Tiománaí), [•], Sceideal 8 a ghabhann leis na Rialacháin um Rialáil Tacsaithe (Beagfheithicil Seirbhíse Poiblí), 2015 (I.R. Uimh. 33 de 2015), a leasú i ndáil leis na méideanna forordaithe i leith cionta íocaíochta seasta agus méid forordaithe a chur leis i leith cionta i ndáil le diúltú míréasúnach seirbhísí a sholáthar do phaisinéir atá ina shuí nó ina suí ar a chathaoir rothaí nó a cathaoir rothaí, i dteannta tréimhse bhailíochta an cheadúnais tiománaí beagfheithicle seirbhíse poiblí a leasú.